Ir-Regolament tal-Kummissjoni (KE) Nru 1245/1999
tas-16 ta’ Ġunju 1999
li jirrigwarda l-awtorizzazzjoni ta’ addittivi ġodda fil-għalf
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda l-addittivi fil-għalf [1], kif l-aħħar emendata bir-Regolament tal-Kummissjoni (KE) Nru 866/1999 [2] u b’mod partikolari l-Artikolu 9 j u l-Artikolu 3 tagħha,
(1) Billi d-Direttiva 70/524/KEE tipprovdi illi jistgħu jiġu awtorizzati addittivi ġodda jew l-uzu ta’ addittivi, filwaqt li jitqiesu l-avanzi fil-għerf xjentifiku u tekniku;
(2) Billi addittiv ġdid, in-"Natrolit-fonolit", li jappartjieni għall-grupp ta’ "L-Għaqqada, l-aġenti ta’ kontra t-tagħqid u l-koagulanti" ġie testjat b’mod vast f’uħud mill-Istati Membri; billi, fuq il-bazi ta’ l-istudji mwettqa, jidher illi dan l-addittiv ġdid jista’ jiġi awtorizzat;
(3) Billi addittiv ieħor ġdid, il-"Klinoptilolit ta’ oriġini vulkanika", li jappartjeni għall-grupp ta’ "L-għaqqada, l-aġenti ta’ kontra t-tagħqid u l-koagulantis" ġie testjat b’suċċess f’ċerti Stati Membri; billi dan l-addittiv il-ġdid għandu jiġi awtorizzat proviżorjament;
(4) Billi tista’ tingħata awtorizzazzjoni proviżorja għal addittivi ġodda jew għall-użu ta’ l-addittivi jekk, fil-livell permess fil-għalf, ma jagħmlux ħsara lis-saħħa tal-biedem jew ta’ l-annimali jew lill-ambjent, u lanqas ma jagħmlu ħsara lill-konsumatur billi jiġu mibdula l-karatteristiċi tal-prodott mill-bhejjem tar-rziezet, jekk tista’ tiġi kontrollata l-preżenza tagħhom fil-għalf, u jkun raġjonevoli li dak li jkun jassumi, minħabba r-riżultati disponibbli, li jkollhom effett favorevoli fuq il-karatteristiċi ta’ dan il-għalf;
(5) Billi l-awtorizzazzjoni proviżorja tan-"Natrolit-fonolit" diġà skadiet fil-21 ta’ April 1999; billi għalhekk għal-iskop taċ-ċertezza legali huwa meħtieġ illi tiġi pprovvduta r-retroattività għal dan ir-Regolament;
(6) Billi l-mizuri provvduti f’dan ir-Regolament huma skond l-opinjoni tal-Kumitat Permanenti tal-Għalf,
ADOTTAT DAN IR-REGOLAMENT:
Artikolu 1
In-"Natrolit-fonolit", li jappartieni għall-grupp "L-Għaqqada, l-aġenti ta’ kontra t-tagħqid u l-koagulanti", għandu jkun awtorizzat skond id-Direttiva 70/524/KEE bħala l-addittiv E 566 fil-għalf taħt il-kondizzjonijiet elenkati fl-Anness I ma’ dan ir-Regolament.
Artikolu 2
Il-"Klinoptilolit ta’ oriġini vulkanika", li jappartjeni għall-grupp "L-Għaqqada, l-aġenti ta’ kontra t-tagħqid u l-koagulanti", jista’ jiġi awtorizzat skond id-Direttiva 70/524/KEE bħala l-addittiv Nru 3 fil-għalf taħt il-kundizzjonijiet elenkati fl-Anness II ma’ dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mit-22 ta’ April 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fis-16 ta’ Ġunju 1999.